ΓΡΑΠΤΗ ΕΡΩΤΗΣΗ P-3026/00

υποβολή: Francesco Musotto (PPE-DE) προς την Επιτροπή

(20 Σεπτεμβρίου 2000)

Θέμα: Η κατάσταση των κατόχων ελαιοτριβείων στη Σικελία

Λαμβάνονταςπόψη το άρθρο 7, εδάφιο β) του Κανονισμού (ΕΚ) αριθ. 2366/98(1), στο οποίο, όσον αφορά τα μέσα ελέγχου για τα ελαιοτριβεία, προβλέπεται ότι από την περίοδο 2000/2001 οι εγκαταστάσεις περιλαμβάνουν ένα αυτόματο σύστημα ζύγισης των ελιών και καταγραφής του βάρους, καθώς και έναν μετρητή ηλεκτρικού ρεύματος ειδικά για τις εγκαταστάσεις έκθλιψης"

λαμβάνονταςπόψη τη σοβαρή κρίση που διέρχεται η σικελική γεωργία και ιδιαίτερα η ελαιοκομία της περιφέρειας, και που οφείλεται σε ενδογενείς παράγοντες όπως είναι η διαρθρωτική οργάνωση και τα προβλήματα ορεογραφικού χαρακτήρα, αλλά και σε παράγοντες εξωγενείς όπως η συνεχής αύξηση της τιμής των αναγκαίων για την παραγωγή μέσων, που δενπόκειται πλέον σε έλεγχο και αξιολόγηση από τα διάφορα γεωργικά καθεστώτα"

λαμβάνονταςπόψη ότι η εφαρμογή της προαναφερθείσας ρύθμισης θα έπληττε τα μικρά περιφερειακά ελαιοτριβεία (που χαρακτηρίζονται για την εποχιακή τους δραστηριότητα) κυρίως λόγω της δαπάνης που απαιτείται για την αγορά του τεχνικού εξοπλισμού η οποία κατά πάσα πιθανότητα δεν πρόκειται να καλυφθεί από τις προβλεπόμενες για την περίοδο 2000/2001 τιμές πώλησης"

λαμβάνονταςπόψη ότι ηλοποίηση της εν λόγω ρύθμισης εμπεριέχει τον κίνδυνο να παραγκωνίσει ακόμα περισσότερο, ακόμη δε και να εξαφανίσει, τα μικρά περιφερειακά ελαιοτριβεία ερχόμενη σε αντίθεση με τον προγραμματικό στόχο της Κοινότητας ο οποίος είναι να εξάρει την ιδιαιτερότητα του αγνού παρθένου σικελικού ελαιολάδου που είναι ακριβώς το ελαιόλαδο που παράγουν οι μικρές επιχειρήσεις μεταποίησης"

ενόψει των ανωτέρω: μπορεί η Επιτροπή να κάνει μια εξαίρεση από την εφαρμογή της εν λόγω ρύθμισης και να δώσει ένα χρόνο παράταση για τη συμμόρφωση προς τις απαιτούμενες προσαρμογές;

(1) ΕΕ L 293 της 31.10.1998, σελ. 50.

Απάντηση του κ. Fischler εξ ονόματος της Επιτροπής

(19 Οκτωβρίου 2000)

Η Επιτροπή εφιστά την προσοχή του Αξιότιμου Μέλους του Κοινοβουλίου στους λόγους οι οποίοι οδήγησαν στην εισαγωγή αυτόματου συστήματος ζύγισης το 1998, ως μέσο ελέγχου στα ελαιοτριβεία.

Το 1998, το Συμβούλιο όπως και το Κοινοβούλιο, διευκρίνισαν ότι κατά την μεταβατική περίοδο των τριών ετών (από το 1998/1999 μέχρι 2000/2001) για το ελαιόλαδο έπρεπε να σημειωθεί πρόοδος όσον αφορά τη διαφάνεια και τον έλεγχο του τομέα.

Ήταν άρα προφανές ότι έπρεπε να επιβληθεί πειθαρχία ώστε οι παραγωγοί να επωφεληθούν από αυτά που τους οφείλονται και να συνεχίσουν στο μέλλον να λαμβάνουν ενισχύσεις.

Προς το σκοπό αυτό, τα μέτρα που έχουν ληφθεί από την Επιτροπή με τον κανονισμό (ΕΚ) αριθ. 2366/98 της 30ης Οκτωβρίου 1998, για τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου για τις περιόδους εμπορίας 1998/1999 μέχρι 2000/2001 και ιδίως την απόφαση που αφορά τη ζύγιση των ελιών, είναι τα ελάχιστα δυνατά μέτρα για την εξασφάλιση της διαφάνειας που απαιτείται στον τομέα του ελαιολάδου.

Εξάλλου, το Ελεγκτικό Συνέδριο στην ειδική έκθεση αριθ. 11/2000(1) τονίζει την ανάγκη βελτίωσης των ελέγχων του τομέα. Η ανάλυση των πρώτων αποτελεσμάτων και η πείρα που αποκτήθηκε κατά την εφαρμογή των μέτρων που προβλέπονται από τον κανονισμό (ΕΚ) αριθ. 2366/98 δείχνουν ότι οι προσπάθειες σε θέματα ελέγχου πρέπει να συνεχιστούν. Στο πλαίσιο αυτό, η Επιτροπή δεν μπορεί να προβλέψει παρέκκλιση από την εφαρμογή της διάταξης του άρθρου 7 σημείο β) του κανονισμού (ΕΚ) αριθ. 2366/98 παρατείνοντας κατά ένα έτος την περίοδο προσαρμογής. Αντιθέτως, η Επιτροπή επιμένει όσον αφορά την αυστηρή τήρηση της σχετικής διάταξης.

(1) ΕΕ C 215 της 23.7.2000.